**UNIVERZITA MATEJA BELA V BANSKEJ BYSTRICI**

**Smernica UMB č. 2/2013**

**o bibliografickej registrácii a kategorizácii publikačnej činnosti,**

**umeleckej činnosti a ohlasov na UMB**

***Gestor:*** prof. PaedDr. Karol Görner, PhD.

prorektor pre vedu a výskum UMB

***Schválila****:* Dr. h. c. prof. PhDr. Beata Kosová, CSc.

rektorka UMB

Banská Bystrica xx.xx.2013

Č. spisu: 6642/2013

Číslo záznamu: 966-2013-UK-SR

**Článok 1**

**Všeobecné ustanovenia**

1. Smernica UMB č. 2**/**2013 o bibliografickej registrácii a kategorizácii publikačnej činnosti, umeleckej činnosti a ohlasov na Univerzite Mateja Bela v Banskej Bystrici vydaná v súlade s

§ 8, ods. 2, písm. c) Zákona č. 183/2000 Z. z. o knižniciach, o doplnení zákona Slovenskej národnej rady č. 27/1987 Zb. o štátnej pamiatkovej starostlivosti a o zmene a doplnení zákona č. 68/1997 Z. z. o Matici slovenskej v znení neskorších predpisov (ďalej len „zákon o knižniciach“),

§ 108, písm. a), b) a c) Zákona č. 455/2012 Z. z., ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov, a ktorým sa mení zákon č. 455/2004 Z. z. o zriadení Akadémie ozbrojených síl generála Milana Rastislava Štefánika, o zlúčení Vojenskej leteckej akadémie generála Milana Rastislava Štefánika v Košiciach s Technickou univerzitou v Košiciach, o zriadení Národnej akadémie obrany maršala Andreja Hadika a o zmene a doplnení niektorých zákonov v znení zákona č. 144/2008 Z. z. (ďalej len „zákon o vysokých školách“) a

Vyhláškou č. 456/2012 Ministerstva školstva, vedy, výskumu a športu Slovenskej republiky o centrálnom registri evidencie publikačnej činnosti a centrálnom registri umeleckej činnosti (ďalej len „Vyhláška MŠVVaŠ SR“)

zabezpečuje jednotný postup, organizáciu a deľbu práce pri registrovaní a vykazovaní publikačnej činnosti, umeleckej činnosti a ohlasov (ďalej len „smernica UMB“) na Univerzite Mateja Bela v Banskej Bystrici (ďalej len „UMB“).

1. Smernica je záväzná pre zamestnancov UMB, ktorí vykonávajú prácu na ustanovený pracovný čas podľa osobitného predpisu[[1]](#footnote-1), a to zamestnancov UMB s úplným (100%) pracovným úväzkom, študentov študijných programov tretieho stupňa v dennej forme štúdia, ako aj všetkých uchádzačov o vedecko-pedagogické tituly na UMB. Publikačná činnosť sa neeviduje zamestnancom s čiastkovými úväzkami, študentom študijných programov tretieho stupňa v externej forme štúdia, zamestnancom na čiastočný pracovný úväzok, pracujúcim na základe dohôd o pracovnej činnosti, resp. dohôd o vykonaní práce a bývalým zamestnancom.
2. Pravidlá a vzťahy osobitne neupravené touto smernicou a jej prílohami sa riadia Vyhláškou MŠVVaŠ SR.

**Článok 2**

**Ciele bibliografickej registrácie a kategorizácie publikačnej a umeleckej činnosti a ohlasov**

1. Cieľom bibliografickej registrácie a kategorizácie publikačnej činnosti a ohlasov je:
2. prezentácia vedecko-výskumnej a odbornej aktivity UMB, jej pracovísk a autorov,
3. získanie prehľadu o profile a výkonnosti vedecko-výskumného a pedagogického pracoviska a jeho zamestnancov,
4. získanie objektívnych podkladov na mapovanie a riadenie vedy,
5. spracovanie prehľadov o publikačnej činnosti pre rozpis dotácie zo strany MŠVVaŠ SR, pre účely akreditácie, evalvácie, ako aj pre potreby kvalifikačného rastu zamestnancov UMB, príp. pre iné hodnotenia,
6. poskytovanie údajov do centrálneho registra evidencie publikačnej činnosti.
7. Cieľom bibliografickej registrácie a kategorizácie umeleckej činnosti a ohlasov je:
8. prezentácia umeleckej aktivity UMB, jej pracovísk a autorov,
9. získanie prehľadu o profile a výkonnosti vedecko-výskumného a pedagogického pracoviska a zamestnancov,
10. získanie objektívnych podkladov na mapovanie a riadenie umeleckej činnosti,
11. spracovanie prehľadov o umeleckej činnosti pre rozpis dotácie zo strany MŠVVaŠ SR, pre účely akreditácie, evalvácie, ako aj pre potreby kvalifikačného rastu zamestnancov UMB, príp. pre iné hodnotenia,
12. poskytovanie údajov do centrálneho registra evidencie umeleckej činnosti.

**Článok 3**

**Centrálne registre**

1. Zákon č. 455/2012 Z. z. o vysokých školách, § 108, písm. a) a b) definuje Centrálny register evidencie publikačnej činnosti (ďalej len „CREPČ“) a Centrálny register evidencie umeleckej činnosti (ďalej len „CREUČ“) ako informačné systémy verejnej správy, ktorých správcom je ministerstvo. Registre slúžia najmä na zabezpečenie štatistického zisťovania, rozpočtové účely a prezentáciu výskumnej, vývojovej a odbornej aktivity vysokej školy.
2. Za poskytovanie údajov do CREPČ a CREUČ, za ich ročnú aktualizáciu a správnosť zodpovedá vysoká škola.
3. Vysoká škola zasiela údaje do CREPČ za predchádzajúci kalendárny rok do 31. marca nasledujúceho kalendárneho roka, do CREUČ za predchádzajúci kalendárny rok do 31. januára nasledujúceho kalendárneho roka.
4. Údaje v CREPČ a CREUČ a správnosť zaradenia publikačnej činnosti a umeleckej činnosti do kategórií sú overované prevádzkovateľom tohto registra. Námietky k návrhom na zmenu kategórie publikačnej činnosti v CREPČ vyhodnocuje odborný hodnotiteľský orgán prevádzkovateľa, ktorého členov na návrh prevádzkovateľa vymenúva minister (Článok 9 tejto smernice).
5. Podrobnosti o kategóriách publikačnej činnosti, umeleckej činnosti a ohlasov, o dokumentácii predkladanej autorom výstupu publikačnej činnosti vysokej škole k jeho zaradeniu do príslušnej kategórie, o povinných údajoch, ktoré sa zapisujú do CREPČ a CREUČ, ich štruktúre, forme, spôsobe zapisovania, lehote na zápis, aktualizáciu, overenie a hodnotenie ustanovuje Vyhláška MŠVVaŠ SR ako všeobecne záväzný právny predpis.

**Článok 4**

**Predmet bibliografickej registrácie publikačnej činnosti, umeleckej činnosti a ohlasov**

1. Predmetom bibliografickej registrácie publikačnej činnosti na UMB sú verejne publikované a prístupné dokumenty a ohlasy na publikované dokumenty, tak ako ich charakterizuje a vymedzuje § 5, odsek 4, písm. a) Vyhlášky MŠVVaŠ SR.
2. Predmetom bibliografickej registrácie umeleckej činnosti na UMB sú verejne prístupné umelecké diela, umelecké výkony a ohlasy na tieto diela alebo výkony, tak ako ich charakterizuje a vymedzuje § 5, odsek 4, písm. b) Vyhlášky MŠVVaŠ SR.

**Článok 5**

**Kritériá kategorizácie publikovaných dokumentov**

1. Pre zaradenie publikačnej činnosti a ohlasov do kategórií je autor povinný používať kódy a názvy jednotlivých kategórií publikačnej činnosti a ohlasov podľa príloh č. 1, a 3 Vyhlášky MŠVVaŠ SR.
2. Pre zaradenie umeleckej činnosti do kategórií je autor povinný používať kódy a názvy jednotlivých kategórií umeleckej činnosti podľa prílohy č. 2 Vyhlášky MŠVVaŠ SR. [Kategórie umeleckej činnosti](http://www.library.umb.sk/getfile.php?id=1156&language=1) sú označené písmenovými kódmi, pričom prvé písmeno vyjadruje závažnosť a druhovo-funkčný charakter umeleckých výstupov, druhé písmeno vyjadruje rozsah a autorský podiel umeleckých výstupov a tretie písmeno vyjadruje teritorialitu a význam umeleckých výstupov vzhľadom na prostredie ich realizácie a prezentácie. Na tento účel vznikol [*Katalóg podujatí a inštitúcií pre potreby kategorizácie zverejnených výstupov umeleckej činnosti*](http://www.crepc.sk/Katalog_euca_2010.pdf), ktorý obsahuje zoznam renomovaných a ostatných podujatí alebo inštitúcií. Katalóg je zverejnený na portáli CREPČ/CREUČ a aktualizuje sa každé vykazovacie obdobie.
3. Podrobnosti o zmenách kategórií, nových kategóriách evidencie publikačnej činnosti, umeleckej činnosti a ohlasov pre publikácie s rokom vydania 2013 a novšie, a spôsob, akým sa vykazujú jednotlivé typy publikácií upravuje Príloha č. 1 tejto smernice *Pokyny k evidencii, kategorizácii a vykazovaniu publikačnej činnosti, umeleckej činnosti a ohlasov na UMB*.

**Článok 6**

**Podklady na evidenciu publikačnej činnosti**

1. Podklady na registráciu publikačnej jednotky autor odovzdáva na Referát evidencie publikačnej činnosti Univerzitnej knižnice UMB vo forme pôvodného dokumentu, jeho častí, alebo fotokópie, ktoré ho jednoznačne identifikujú:
2. publikácia ako celok (AAA, AAB): líce a rub titulného listu, úvod/predslov, záver/doslov, obsah, tiráž, použitú literatúru (ak nie je použitá literatúra uvedená v publikácii súhrnne na konci, ale na konci každej kapitoly, je potrebné zaslať použitú literatúru aspoň z prvých troch kapitol publikácie),
3. časť publikácie (ABA, ABB, ABC, ABD): líce a rub titulného listu zdrojového dokumentu, úvod/predslov a záver/doslov celej publikácie, obsah, tiráž, použitú literatúru ku štúdii alebo kapitole alebo použitú literatúru celej publikácie, prvú a poslednú stranu štúdie alebo kapitoly,
4. príspevky v časopisoch/zborníkoch: titulný list a tiráž zdrojového dokumentu, obsah časopisu/zborníka), plný text príspevku,
5. dokumenty zverejnené na internete: relevantné časti dokumentu vytlačené z internetu alebo kópiu dokumentu v elektronickej forme,
6. audiovizuálne, multimediálne a elektronické dokumenty (CD-ROM, DVD-ROM, USB kľúč, FDD, Blue-ray, online): fotokópia obalu a relevantných častí dokumentu vytlačených po otvorení dokumentu.
7. Autor je povinný poskytnúť Univerzitnej knižnici podklad v tlačenej forme (originál dokumentu alebo jeho fotokópiu). Pre potreby overovania zo strany prevádzkovateľa CREPČ/CREUČ musí byť podklad pri publikáciách skupiny A1 (AAA, AAB, ABA, ABB, ABC, ABD) v elektronickej forme (pdf formáte). Podklady musia spĺňať všetky náležitosti podľa Čl. 6, odsek 1 tejto smernice, musia byť kompletné, a čitateľné v tlačenej, aj v elektronickej forme.
8. Autor nahlasuje publikačnú činnosť cez elektronické formuláre pre nahlasovanie publikačnej činnosti, kde si určuje aj zaradenie publikácie do kategórie publikačnej činnosti, a tiež percentuálny podiel v prípade spoluautorstva. Následne zasiela príslušnému pracovisku originál dokumentu alebo jeho fotokópiu. Druhý spôsob nahlasovania je odovzdanie tlačeného/elektronického podkladu spolu so sprievodným listom (Príloha č. 2 tejto smernice), kde autor určuje zaradenie publikácie do kategórie publikačnej činnosti, ako aj percentuálny podiel v prípade spoluautorstva.

**Článok 7**

**Evidencia umeleckej činnosti a podklady**

1. Registráciu umeleckých diel a umeleckých výkonov si zabezpečujú samotní autori vkladaním údajov priamo do formulára pre nahlasovanie umeleckej činnosti v CREUČ na portáli CREPČ/CREUČ <http://www.crepc.sk>,
2. Za obsahovú správnosť a zaradenie do kategórie umeleckej činnosti zodpovedá garant na úrovni vysokej školy, ktorého vysoká škola menuje.
3. Formálnu kontrolu záznamov vložených do CREUČ vykonáva univerzitná knižnica v spolupráci s autorom na základe odovzdaných podkladov.
4. Z dôvodu overenia správnosti údajov v CREUČ a následnej archivácie v univerzitnej knižnici je autor povinný doručiť podklady k nahlasovanej umeleckej činnosti na Referát evidencie publikačnej činnosti Univerzitnej knižnice UMB:
5. umelecké diela alebo umelecké výkony zverejnené v renomovanej inštitúcii alebo na renomovanom podujatí je potrebné doložiť pozvánkou, plagátom, programom, katalógom, príp. inou jednoznačne identifikujúcou formou,
6. pri dokumentoch zverejnených spôsobom umožňujúcim hromadný prístup relevantné časti dokumentu vytlačené z webového sídla alebo kópiu dokumentu v elektronickej forme,
7. pri zvukových, obrazových alebo zvukovo-obrazových záznamoch, multimediálnych a elektronických dokumentoch na hmotných nosičoch kópiu obalu a vytlačených relevantných častí dokumentu.
8. Po ukončení vykazovacieho obdobia sa CREUČ uzavrie a vložené záznamy posudzuje *Rada garantov* umeleckých vysokých škôl, ktorá je zložená z reprezentantov jednotlivých umeleckých študijných odborov.

**Článok 8**

**Podklady na evidenciu ohlasov**

1. Podklady na registráciu ohlasu autor odovzdáva na Referát evidencie ohlasov Univerzitnej knižnice UMB. Predkladá bibliografické údaje, ktoré ohlas jednoznačne identifikujú, a to v podobe relevantných častí pôvodného dokumentu alebo jeho fotokópie:
2. ohlasy na publikačnú činnosť: titulný list, obsah a tiráž citujúceho dokumentu, strana dokumentu, na ktorej je ohlas alebo citácia uvedená, resp. zoznam použitej literatúry,
3. ohlasy na umeleckú činnosť: bibliografické údaje, ktoré jednoznačne definujú, kde bol ohlas uverejnený, najmä názov, autor, vydavateľské údaje a strana, na ktorej je ohlas uverejnený.
4. Ohlasy registrované v databázach Web of Science a SCOPUS (ak sú tieto dostupné v Slovenskej republike) stačí dokladovať tlačeným výstupom priamo z databázy.

**Článok 9**

**Posudzovanie publikácií skupiny A1 a odvolací proces**

1. Publikácie s rokom vydania 2013 a novšie zaregistrované do CREPČ posudzuje po formálnej stránke Oddelenie pre hodnotenie publikačnej činnosti CVTI SR (ďalej len „OHPČ CVTI SR“), po obsahovej stránke odborný hodnotiteľský orgán riaditeľa CVTI SR.
2. CVTI SR ako prevádzkovateľ CREPČ a CREUČ overuje správnosť kategorizácie publikácií alebo výstupov umeleckej činnosti zapísaných do príslušného registra vysokou školou.
3. Ak publikácia alebo výstup umeleckej činnosti nie sú zaradené v správnej kategórii evidencie, prevádzkovateľ príslušného registra navrhne vysokej škole zmenu kategórie evidencie.
4. Vysoká škola alebo autor publikácie alebo autor výstupu umeleckej činnosti majú právo podať prevádzkovateľovi príslušného registra námietky k návrhu zmeny kategórie evidencie do 15 pracovných dní odo dňa doručenia návrhu na zmenu kategórie evidencie. Tieto námietky prevádzkovateľ príslušného registra postúpi na vyjadrenie hodnotiteľskému orgánu podľa § 108a ods. 6 alebo § 108b ods. 6 Vyhlášky MŠVVaŠ SR. Príslušný hodnotiteľský orgán sa k námietke vyjadrí do 40 pracovných dní od ich doručenia. Ak sa hodnotiteľský orgán v tejto lehote nevyjadrí, zaradenie publikácie alebo výstupu umeleckej činnosti zostáva v kategórii evidencie navrhnutej a zapísanej vysokou školou do príslušného registra. Ak príslušný hodnotiteľský orgán vyhovie námietkam vysokej školy alebo autora, odôvodnenie vyjadrenia nie je potrebné, inak v odôvodnení uvedie najmä, aké skutočnosti boli podkladom pre vyjadrenie a ako sa vyrovnal s námietkami.
5. Vyjadrenie príslušného hodnotiteľského orgánu oznamuje prevádzkovateľ príslušného registra vysokej škole a ministerstvu. Vysoká škola alebo autor publikácie, alebo autor výstupu umeleckej činnosti majú právo podať prevádzkovateľovi príslušného registra námietky k vyjadreniu hodnotiteľského orgánu do 15 pracovných dní odo dňa jeho doručenia. Prevádzkovateľ príslušného registra predloží vyjadrenie spolu s podanými námietkami ministerstvu do 30 pracovných dní od doručenia námietky a následne ich vyhodnotí osobitná komisia vymenovaná ministrom. Komisia sa k námietke vyjadrí do 40 pracovných dní po jej doručení a ministerstvo toto vyjadrenie oznámi vysokej škole a autorovi publikácie alebo autorovi výstupu umeleckej činnosti. Ak sa komisia v tejto lehote nevyjadrí, zaradenie publikácie alebo výstupu umeleckej činnosti zostáva v kategórii evidencie navrhnutej a zapísanej vysokou školou do príslušného registra. Ak komisia vyhovie námietke vysokej školy alebo autora, odôvodnenie vyjadrenia nie je potrebné, inak v odôvodnení uvedie najmä, aké skutočnosti boli podkladom pre vyjadrenie a ako sa vyrovnala s námietkami.
6. Ak prevádzkovateľovi príslušného registra nie sú v lehote podľa odseku 4 alebo podľa odseku 5 doručené námietky k návrhu na zmenu kategórie evidencie publikácie alebo výstupu umeleckej činnosti, vykoná zmenu kategórie evidencie publikácie alebo výstupu umeleckej činnosti v príslušnom registri.
7. Ministerstvo požiada prevádzkovateľa príslušného registra o vykonanie zmeny kategórie evidencie publikácie alebo výstupu umeleckej činnosti v príslušnom registri podľa návrhu prevádzkovateľa, ak komisia podľa odseku 4 odôvodnene potvrdí vyjadrenie hodnotiteľského orgánu.
8. Sekretariát rektorky UMB po obdržaní návrhu na zmenu kategórie ho okamžite postúpi Oddeleniu budovania databáz Univerzitnej knižnice UMB. Knižnica následne bezodkladne kontaktuje autora. Ak autor využije právo podať námietku voči návrhu na zmenu kategórie, zašle ju v určenej lehote doporučene poštou prevádzkovateľovi registra (CVTI SR) a na vedomie Oddeleniu budovania databáz Univerzitnej knižnice UMB.

**Článok 10**

**Organizácia a deľba práce pri bibliografickej registrácii a vykazovaní publikačnej činnosti, umeleckej činnosti a ohlasov na UMB**

1. Proces registrácie publikačnej činnosti, umeleckej činnosti a ohlasov sa delí na etapy:
2. určenie kategórie publikačnej činnosti a umeleckej činnosti, vrátane percentuálneho podielu na jej vzniku; určenie kategórie ohlasu,
3. nahlasovanie/odovzdávanie a zber podkladov,
4. spracovanie bibliografických záznamov publikačnej činnosti, umeleckej činnosti a ohlasov,
5. export dát do CREPČ,
6. evidencia umeleckej činnosti do CREUČ,
7. sprístupnenie výsledkov spracovania bibliografickej registrácie publikačnej činnosti a ohlasov prostredníctvom verejne dostupnej databázy publikačnej činnosti na webovom sídle knižnice [www.library.umb.sk](http://www.library.umb.sk)

1. Pre zabezpečenie procesu registrácie a vykazovania publikačnej činnosti, umeleckej činnosti a ohlasov je nevyhnutná koordinácia činností a kooperácia medzi autormi a Univerzitnou knižnicou UMB.
2. Univerzitná knižnica UMB
3. je odborným garantom a spracovateľským pracoviskom bibliografickej registrácie a kategorizácie publikačnej činnosti a ohlasov na UMB,
4. má administrátorské prístupové práva na vstup do databázy záznamov v CREUČ; spolupodieľa sa na registrácii a formálnej kontrole záznamov umeleckej činnosti v CREUČ na základe odovzdaných podkladov,
5. buduje centrálnu databázu publikačnej činnosti a ohlasov UMB na základe podkladov dodaných autormi alebo pracoviskami UMB,
6. v pravidelných intervaloch zabezpečuje export dát do CREPČ v zmysle platnej XML schémy,
7. pripája elektronické podklady v pdf formáte k publikáciám skupiny A1 (AAA, AAB, ABA, ABB, ABC, ABD) k bibliografickým záznamom v lokálnej databáze publikačnej činnosti UMB a spolu s linkami exportuje do CREPČ, za účelom overenia správnosti kategórií skupiny A1 zo strany CVTI SR ako prevádzkovateľa centrálnych registrov,
8. má právo upraviť kategóriu vykazovanej publikácie, umeleckej činnosti alebo ohlasu, ak nie je v súlade s definíciou kategórie podľa Vyhlášky MŠVVaŠ SR; o zmene informuje autora,
9. má právo odmietnuť prevzatie nekompletných podkladov od autora,
10. buduje archív podkladov publikačnej činnosti, umeleckej činnosti a ohlasov tak, aby boli tieto prístupné k nahliadnutiu, overeniu správnosti údajov, pre potreby následnej kontroly a pod.
11. sprístupňuje online databázu publikačnej činnosti na svojej webovej stránke; umožňuje jej ďalšie využívanie pre potreby spracovania prehľadov o publikačnej činnosti pre rozpis dotácie MŠVVaŠ SR, akreditáciu a evalváciu, pre potreby habilitačných a vymenúvacích konaní,
12. poskytuje výstupy a štatistické prehľady z databázy publikačnej činnosti,
13. zabezpečuje spracovanie publikačnej činnosti a ohlasov externých uchádzačov o habilitačné a inauguračné konanie na Univerzite Mateja Bela v Banskej Bystrici v zmysle *Smernice UMB č. 1/2013 o postupe získavania vedecko-pedagogických a umelecko-pedagogických titulov docent a profesor na UMB.*
14. Autor
15. priebežne, t. j. tak ako dokumenty vznikajú, poskytuje podklady na bibliografickú registráciu a archiváciu publikačnej činnosti, umeleckej činnosti a ohlasov,
16. predkladá len verejne publikované a dostupné dokumenty a ohlasy na publikované dokumenty,
17. vypĺňa bibliografické údaje o príslušnej publikačnej jednotke do elektronického formulára na webovej stránke knižnice (menu Publikačná činnosť → Elektronické formuláre) a odosiela vyplnený elektronický formulár do databázy, príp. vypĺňa sprievodný list (Príloha č. 2 tejto smernice), ktorý dokladá k tlačenému/elektronickému podkladu,
18. zodpovedá za správnosť a úplnosť údajov uvedených v elektronickom formulári alebo v Sprievodnom liste pre publikačnú činnosť,
19. najneskôr do 7 dní po odoslaní elektronického formulára doručí tlačené/elektronické podklady do univerzitnej knižnice; podklady musia byť kompletné a dobre čitateľné,
20. zodpovedá za správnosť a včasné doručenie tlačených/elektronických podkladov do univerzitnej knižnice,
21. v prípade viacerých autorov z UMB za nahlásenie údajov zodpovedá prvý autor a po dohode všetkých spoluautorov uvedie aj percentuálny podiel ostatných autorov; ak prvý autor nie je z UMB, urobí tak prvý uvedený autor z UMB,
22. autor vykazujúci umeleckú činnosť zabezpečí registráciu umeleckých diel a umeleckých výkonov v CREUČ a podľa čl. 10, odsek 4, písm. e) tejto smernice najneskôr do 7 dní doručí podklady do univerzitnej knižnice na formálnu kontrolu záznamov.

**Článok 11**

**Záverečné ustanovenia**

1. Povinnosť evidovať a vykazovať publikačnú činnosť, umeleckú činnosť a ohlasy v univerzitnej knižnici v zmysle tejto smernice patrí k základným povinnostiam vedeckých a pedagogických pracovníkov a interných doktorandov UMB.

1. Za vytvorenie podmienok na realizáciu tejto smernice a jej dodržiavanie zodpovedajú prorektor pre vedu a výskum, dekani fakúlt, riaditeľka Centra vedy a výskumu, riaditeľka univerzitnej knižnice a vedúci katedier fakúlt UMB.
2. Pre registráciu publikácii s rokom vydania 2012 platí vo vykazovacom období 2013 *Smernica MŠ SR č. 13/2008-R o bibliografickej registrácii a kategorizácii publikačnej činnosti, umeleckej činnosti a ohlasov*.
3. Pre registráciu publikácií s rokom vydania 2013 a novšie platí *Zákon č. 455/2012 o vysokých školách Z. z.* a *Vyhláška MŠVVaŠ SR č. 456/2012 o centrálnom registri evidencie publikačnej činnosti a centrálnom registri evidencie umeleckej činnosti*.
4. Ruší sa *Smernica č. 6/2010 o bibliografickej registrácii a kategorizácii publikačnej činnosti a ohlasov na Univerzite Mateja Bela v Banskej Bystrici* zo dňa 25. februára 2010.
5. Táto smernica nadobúda účinnosť dňa xx.xx.2013

Príloha č. 1 Pokynyk evidencii, kategorizácii a vykazovaniu publikačnej činnosti, umeleckej činnosti a ohlasov na UMB

Príloha č. 2 Sprievodný list na nahlasovanie publikačnej činnosti

1. § 85 zákona č. 311/2001 Z. z. Zákonník práce v znení neskorších predpisov [↑](#footnote-ref-1)